BRATISLAVA. Úspešná reprezentantka Slovenska na Zimných olympijských hrách v kanadskom Vancouveri Anastasia Kuzmina získala v rámci sponzorskej podpory Škodu Octavia Combi 2,0 TDI 4x4. Kľúče od nového auta prevzala od konateľa spoločnosti Škoda Auto Slovensko, Roberta Baumgartnera.
"Značka Škoda je na Slovensku doma a je hrdá na úspechy slovenských športovcov. Vieme, že za každým víťazstvom sa skrýva veľa úsilia a sme radi, že môžeme prakticky podporiť našich vynikajúcich športovcov na ich ceste," povedal R. Baumgartner.
"Anastasia Kuzmina si svojím vystúpením na ZOH Vancouver 2010 získala srdcia všetkých Slovákov. Verím, že nový automobil Škoda Octavia 2,0 TDI 4x4 jej bude praktickým pomocníkom počas náročnej prípravy na ďalšiu sezónu a s celým tímom spolupracovníkov jej držíme palce," dodal.